recursal/SuperWikiNEXT-32B huggingface dataset:
|  |  |
| --- | --- |
|  | A Galipedia ten un portal sobre: ***Fórmula 1*** |

**Antonio Branca** nado en Sion, Suíza o 15 de setembro de 1916, e finado en Sierre, Suíza o 10 de maio de 1985 foi un piloto de carreiras de Suíza, competiu en tres carreiras do campionato do mundo. A súa andaina nas carreiras de motor foi financiada supostamente por unha admiradora Condesa belga, a Vizcondesa de Walkiers. Branca competiu nun Maserati 4CLT.

Andaina nas carreiras
---------------------

Branca fixo o seu debut na Fórmula 1 no Gran Premio de Suíza de 1950, acabando o undécimo, e liderou brevemente a carreira de Fórmula 1 fóra de campionato no Circuíto das Nacións en Xenebra nun Simca-Gordini. Anotou unha serie de posicións no top seis noutras carreiras menores, o seu mellor final foi un cuarto posto nunha carreira da fórmula dúas no Aix les Bains Circuit du Lac, antes de participar no Gran Premio de Bélxica de 1950 e terminar en 10º lugar. Branca seguiu competindo en 1951, retirándose no Gran Premio de Alemaña de 1951 1 e terminando sexto na carreira fóra de campionato do Gran Premio de Pescara, pero terminou de competir en Grandes Premios a finais de ano.

Branca competiu nun nivel máis baixo ata mediados dos anos 50, competindo en subidas de montaña e participou dúas veces na carreira das 24 horas de Le Mans. Correu cun Moretti 750cc, en 1955 o coche non estaba listo e non puido ser levado á liña de saída no momento do inicio, e en 1956 o coche rompeuse antes da súa quenda detrás do volante.

  

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Scuderia Achille Varzi | Maserati 4CLT | Maserati 4 en liña | GBR | MON | 500 | SUI11 |  |  |  |  | NC | 0 |
| Antonio Branca |  |  |  |  | BEL10 | FRA | ITA |  |
| 1951 | Antonio Branca | Maserati 4CLT/48 | Maserati 4 en liña | SUI | 500 | BEL | FRA | GBR | ALERet | ITA | ESPNCG | NC | 0 |

Notas
-----

1. 1 2  Jenkins, Richard. "Where are they now: Toni Branca". *Old Racing Cars*. Consultado o 19 de febreiro de 2012.
2. 1 2 3  "Toni Branca profile". *ESPN F1*. ESPN. Consultado o 19 de febreiro de 2012.
3. 1 2 3  "Antonio Branca profile". *Grandprix.com*. Inside F1. Consultado o 19 de febreiro 2012.
4. ↑  "II Circuit du Lac 1950". *Formula2.net*. Consultado o 19 de febreiro de 2012.
5. ↑  "1951 Pescara Circuit - Classification". *Chicane F1*. Arquivado dende o orixinal o 21 de febreiro de 2017. Consultado o 19 February 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Toni Branca*** |

### Ligazóns externas

|  |  |
| --- | --- |
| Control de autoridades | 
* Wd: Q172214
* DriverDB: toni-branca
* RacingReference: Toni\_Branca

 |
As **Redes Escarlata** son un colectivo de intervención sociocultural xurdido en Santiago de Compostela no mes de maio de 2001. No seu primeiro manifesto público preséntanse como organización de esquerdas pola independencia de Galicia e contra o neoliberalismo. O colectivo toma o seu nome do libro *Bretaña, Esmeraldina*, de Xosé Luís Méndez Ferrín

Características
---------------

Entre as súas actividades destacan propostas coma o *Baleirado da Cultura* (Ourense, outono de 2002), a obra poética colectiva *Xuro que non volverei pasar fame* (2003) e recoñecidos traballos de información e de axitación coma o que levaron a cabo desde a súa web con motivo do afundimento do Prestige (2002 e 2003). Nela aparecen, ademais, manifestos sobre o cinema galego, os dereitos sexuais, a cuestión do idioma, o dereito á ocupación, a invasión de Iraq etc. Tamén colaboran activamente na defensa da galeguidade lingüística e cultural das comarcas estremeiras.

A organización fai entrega anualmente do Premio Roberto Vidal Bolaño a asociacións ou personalidades que se distinguen "pola súa defensa da emancipación das clases populares e da República galega". Coa mesma periodicidade as Redes Escarlata impulsan as xornadas *Un debate, mil repúblicas* e todo tipo de performances, conferencias e actos solidarios e reivindicativos.

Notas
-----

1. ↑  Pato, C. e Fernández Rei, F. (2017): *Baixo o límite. Discurso lido o día 23 de setembro de 2017 no acto da súa recepción, pola ilustrísima señora dona Chus Pato e resposta do excelentísimo señor don Francisco Fernández Rei*. Real Academia Galega. Páx. 41. ISBN 9788494600586.

Véxase tamén
------------

### Ligazóns externas

* Web das Redes Escarlata
**Erwin Bauer** nado en Stuttgart o 17 de xullo de 1912 e finado en Colonia o 3 de xuño de 1958 foi un piloto de carreiras alemá de Fórmula 1 que correu con Veritas privado no seu único Gran Premio no campionato do mundo.

Andaina nas carreiras
---------------------

En abril de 1953, Bauer co-pilotou un Porsche 356 Super 1500 con Hans Herrmann na Mille Miglia. Terminaron a carreira na 30ª posición.

Bauer fíxose famoso por competir cun Lotus nun incomparable cuarto lugar nos 1000 quilómetros de Nürburgring de 1954 e polo tanto, proporcionando a Lotus un dos seus primeiros éxitos. A súa única carreira no Campionato do Mundo de Fórmula Un foi no Gran Premio de Alemaña de 1953 en Nürburgring. De trinta e catro participantes, Bauer clasificouse 33º, só por diante do Veritas do seu compañeiro Oswald Karch. Retirouse na segunda volta, que foi máis do que fixeron Hans Stuck e Ernst Loof, logo de que rompera o seu motor. Saltara ata o 28º lugar, pasando por diante dos dous coches retirados máis Rudolf Krause e Maurice Trintignant.

Morte
-----

Cinco anos máis tarde, novamente no Nürburgring, morreu nun Ferrari de 2 litros onde, sen decatarse de que pasara a bandeira de cadros, seguiu correndo e estrelouse fatalmente no que se supoñía que era a súa volta de desaceleración.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Erwin Bauer | Veritas RS | Veritas 6 en liña | ARX | 500 | NED | BEL | FRA | GBR | ALERet | SUI | ITA | NC | 0 |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Erwin Bauer*** |

|  |  |
| --- | --- |
|  | A Galipedia ten un portal sobre: ***Fórmula 1*** |

### Ligazóns externas

|  |  |
| --- | --- |
| Control de autoridades | 
* Wd: Q63840
* DriverDB: erwin-bauer
* RacingReference: Erwin\_Bauer

 |
**Giovanni Pastrone**, nado en Montechiaro d’Asti o 13 de setembro de 1883 e finado en Turín o 27 de xuño de 1959, foi un director, guionista e produtor italiano, coñecido tamén como **Piero Fosco**, que desenvolveu a súa obra cinematográfica durante a época do cinema mudo.

Traxectoria
-----------

Tras facer estudos de administrativo, en 1905 entrou como contador na empresa cinematográfica Rossi & C. de Turín. Dous anos despois converteuse en director administrativo da compañía, que en 1908 cambiou o seu nome por Itala Films.

Traballando co enxeñeiro Sciamengo en melloras técnicas, patentou o "fixitè", un procedemento para previr os posibles escorregóns da película. Creou ademais un circuíto de salas de proxección para asegurar a distribución de centos dos seus filmes. Con todo isto, Itala Films converteuse nunha das produtoras máis importantes de Europa, grazas á produción de *La caduta di Troia* (1911), un ambicioso *peplum* de trinta minutos de duración, comezando a afrontar a realización de filmes de maior alcance e duración, o que influíu en mestres internacionais como David Wark Griffith, director de *Intolerance*.

Cartel para o filme *Cabiria*.
*Cabiria* (1914) foi a produción máis ambiciosa de Pastrone, un filme de dúas hora que axiña foi coñecida nos Estados Unidos e admirada por Griffith. O filme foi realizado con todas as esixencias do "film d’art", incluíndo o feito de contratar o máis coñecido escritor italiano da época, Gabriele d’Annunzio, para redactar os intertítulos.

O filme está ambientado nas guerras púnicas e o seu argumento combina tramas bélicas, catástrofes naturais e paixóns. A estrea en Turín fíxose con orquestra e coros teatrais, tentando facer un espectáculo que competise coa ópera e atraese o público burgués e aristócrata que desprezaba o cinema por consideralo un entretemento popular.

En 1919, na cima do seu éxito, abandonou a actividade cinematográfica para dedicarse á investigación médica.

Filmografía
-----------

Placa na casa natal de Pastrone
* *La glu* (1908)
* *Giordano Bruno eroe di Valmy* (1908)
* *Giulio Cesare* (1909)
* *La caduta di Troia* (1911)
* *Più forte che Sherlock Holmes* (1913)
* *Cabiria* (1914)
* *Tigre reale* (1916)
* *Il fuoco* (1916)
* *Maciste alpino* (1916)
* *La guerra e il sogno di Momi* (1917)
* *Maciste atleta* (1917)
* *Hedda Gabler* (1919)
* *Povere bimbe* (1923)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Giovanni Pastrone Modificar a ligazón no Wikidata*** |

### Ligazóns externas

* Giovanni Pastrone na IMDb *(en inglés)*.

|  |  |
| --- | --- |
| Control de autoridades | 
* Wd: Q53043
* WorldCat
* VIAF: 71410192
* Allmovie: p105744
* AlloCiné: 10600
* BIBSYS: 90826190
* BNE: XX1467640
* BNF: 12053726t
* CANTIC: a11647541
* CiNii: DA10138150
* DBI: ID
* DeutscheBio: 119392690
* EBID: ID
* FAST: 17204
* GND: 119392690
* ICCU: RAVV004503
* IMDb: nm0665163
* ISNI: 0000000081508332
* LCCN: n50050647
* NKC: xx0178138
* NTA: 313067678
* SNAC: w6nq0tv3
* SUDOC: 028769651
* TMDb: 41611
* Treccani: giovanni-pastrone

 |
**Harry Cutler Blanchard** (13 de xuño de 1929, Burlington, Vermont - 31 de xaneiro de 1960, Bos Aires, Arxentina) foi un piloto de carreiras estadounidense .

A súa única aparición nun Gran Premio foi ao volante dun coche Porsche RSK Fórmula 2 no primeiro Gran Premio dos Estados Unidos en  Sebring en 1959. Finalizou sétimo e último, a catro voltas do gañador, Bruce McLaren. Poucos meses despois morreu cando o seu Porsche deportivo volcou durante a carreira dos 1000 km. de Bos Aires.

Resultados completos de Fórmula Un
----------------------------------

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1959 | Blanchard Auto Co. | Porsche RSK | Porsche 4 en liña | MON | 500 | NED | FRA | GBR | ALE | POR | ITA | USA7 | NC | 0 |

|  |  |
| --- | --- |
| Control de autoridades | 
* Wd: Q172384
* DriverDB: harry-blanchard
* RacingReference: Harry\_Blanchard

 |
Memorial de **Orlando Letelier** no lugar onde foi asasinado: Sheridan Circle, Washington DC
**Marcos Orlando Letelier del Solar**, nado en Temuco (Araucanía) o 13 de abril de 1932 e finado en Washington, D.C. o 21 de setembro de 1976, foi un político e economista chileno, membro do goberno da Unidad Popular de Salvador Allende, asasinado en Washington polos axentes da ditadura en 1976. É pai do senador Juan Pablo Letelier.

Traxectoria
-----------

En 1971 foi designado embaixador nos Estados Unidos polo presidente socialista Salvador Allende. Dous anos máis tarde, serviu como ministro de Relacións Exteriores e logo como Ministro de Defensa.

Tralo golpe militar do 11 de setembro de 1973, que levou a Pinochet ao poder, Letelier foi detido e torturado, sendo enviado a unha prisión política na Illa Dawson, no Estreito de Magallanes.

Despois da súa liberación, exiliouse a EE.UU e estableceuse en Washington en 1974, onde traballou para evitar a entrega de préstamos que pediu o goberno de Chile a Holanda entre outros países europeos para restaurar a economía.

### Asasinato

Pouco antes da súa morte foille retirada a súa nacionalidade chilena polo Estado chileno.
As súas palabras sobre este feito foron:

> 
> 
> Yo nací chileno, he vivido como chileno y moriré como chileno
> Orlando Letelier
> 

Letelier foi asasinado ao estoupar unha bomba de control remoto colocada baixo o seu automóbil o 21 de setembro de 1976. A morte non foi instantánea e morreu desangrado no lugar.
O coche bomba tamén matou a axudante estadounidense de Letelier, Ronni Moffit.

O asasinato de Letelier formou parte dun esforzo coordinado por varias ditaduras militares en América Latina para intimidar e asasinar os seus opositores políticos.

Este esforzo, coñecido como a Operación Cóndor, incluíu nacións como Brasil, Arxentina, Chile, Paraguai, Uruguai e Bolivia. Tres destas nacións - Uruguai, Arxentina e Chile - comezaron a asasinar figuras da oposición en países estranxeiros durante a primavera de 1976 co patrocinio do goberno dos Estados Unidos de América.

Varias persoas foron procesadas e condenadas polo asasinato. Entre eles estaban Michael Townley, un expatriado estadounidense colaborador moi próximo á axencia de intelixencia chilena DINA, o xeneral Manuel Contreras, antigo xefe da DINA, e o xeneral de brigada Pedro Espinoza.

|  |  |  |
| --- | --- | --- |
| Precedido por:**Ismael Huerta Diaz** | **Ministro de Relacións Exteriores****1973** | Sucedido por:**Clodomiro Almeyda** |
| Precedido por:**Carlos Briones** | **Ministro do Interior****1973** | Sucedido por:**Carlos Briones** |
| Precedido por:**Carlos Prats** | **Ministro de Defensa****1973** | Sucedido por:**Patricio Carvajal Prado** |
|

Véxase tamén
------------

### Ligazóns externas

* Árbore xenealóxica de Orlando Letelier

|  |  |
| --- | --- |
| Control de autoridades | 
* Wd: Q443777
* WorldCat
* VIAF: 265698262
* BNF: 144528213
* Dodis: P60485
* EBID: ID
* FAST: 20178
* GND: 119428113
* ISNI: 0000000021970402
* LCCN: n77002475
* NTA: 074655736
* SNAC: w6q2441n
* SUDOC: 142683302

 |
Coordenadas: 16°35′40″S 11°46′33″L﻿ / ﻿-16.594444444444, 11.775833333333
**Estreito do Tigre** (en portugués: *Estreito dos Tigres*) é un estreito en Angola. Atópase na provincia de Namibe.

Xeografía
---------

Antigamente foi unha pequena península no seu lado oriental, co seu istmo ó sur e unha vila de pescadores chamada Tigres. O océano rompeu o istmo da península en 1962 e a liña de auga quedou cortada. Tigres converteuse nunha illa durante a noite, illa dos Tigres, a illa máis grande de Angola.

Actualmente, a maior parte da zona da antiga baía converteuse nun estreito entre a illa e o continente. Da baía orixinal ó norte só queda aberto un pequeno grao ó sur, o *Saco dos Tigres*.

Notas
-----

1. ↑  "Baia dos Tigres". *Mapcarta*. Consultado o 10 octubre 2016.
2. ↑  Foz do Cunene to Lobito - Fishing Spots and Beaches in Angola South
3. ↑  "Ilha dos Tigres". *Mapcarta*. Consultado o 10 de outubro de 2016.
4. ↑  "Saco dos Tigres". *Mapcarta*. Consultado o 14 de outubro de 2016.

Véxase tamén
------------

### Outros artigos

* Xeografía de Angola

|  |  |
| --- | --- |
| Control de autoridades | 
* Wd: Q2743350
* GeoNames: 3345811
* OSM: 765576472

 |
O **Oxford Internet Institute** (OII) é un departamento universitario multidisciplinario da Universidade de Oxford dedicado ó estudo da información, da communicación, e da technology, e forma parte da Social Sciences Division desta universidade inglesa. Ten a súa sede en tres sitios de Saint Giles, en Oxford, propiedade do *Balliol College*.

Función
-------

A actividade investigadora realizada céntrase na influencia que Internet ten no ámbito social da vida en liña co propósito de axudar a conformar as políticas, prácticas de Internet no mundo contemporáneo. Dende 2001, o Oxford Internet Institute activou unha das máis prestixiosas "Escolas de Doutoramento de Verán" no campo da investigación en Internet e da empresa. Ademais de ser o membro inglés do World Internet Project, tamén leva a cabo anualmente a Oxford Internet Survey. Coa súa publicación, ofrécese información sobre o desenvolvemento do uso de Internet no Reino Unido, pero tamén novas interesantes sobre o impacto da rede no resto do mundo. Os investigadores do Instituto informaron de que no 2013 as entradas de Wikipedia máis controvertidas en Francia foron a de Ségolène Royal e a de UFO ("ovni").

Historia
--------

O Oxford Internet Institute foi fundado por Derek Wyatt e Andrew Graham, *Master* do *Balliol College*, e abriu en 2001 cun financiamento inicial de 10 millóns de libras esterlinas providas pola Fundación Shirley e 5 millóns de financiamento público do Higher Education Council of England. O primeiro director do departamento foi o profesor William Dutton. O actual [*cando?*] director é o profesor Philip N. Howard.

Notas
-----

1. ↑  Taha Yasseri; Anselm Spoerri; Mark Graham; János Kertész (8 xul. 2013). "The most controversial topics in Wikipedia: A multilingual and geographical analysis".

|  |  |
| --- | --- |
|  | Wikimedia Commons ten máis contidos multimedia na categoría:  ***Oxford Internet Institute Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1144143
* WorldCat
* VIAF: 141765262
* ISNI: 0000000106963033
* LCCN: nb2008003538

 |
**Antonio Rodríguez del Busto**, nado en Ribadeo o 3 de xullo de 1848 e finado no océano Atlántico o 18 de outubro de 1926, foi un escritor e xornalista galego.

Traxectoria
-----------

Fillo do naviero José Rodríguez e sobriño do enxeñeiro Alexandre Le Laboureur. Estudou Nautica e Comercio en Ribadeo. Nos veráns estudaba en Ferrol para entrar na Armada de Guerra. Enviado polos seus pais a Arxentina, participou na guerra de Paraguai. Despois instalouse en Córdoba, onde casou con Jerónima Escuti. Apaixonado pola cultura e xornalista de aceirada pluma, fixo fortuna. Ao notar que a cidade de Córdoba tendía a expandirse á zona que agora conforma o barrio Alta Córdoba, comprou esas terras. En 1886 formou unha sociedade urbanizadora con Marcos N. Juárez e Ramón J. Cárcano e, dous anos despois, comezou a venda de terreos. Foi intendente da cidade de Córdoba entre o 18 de abril e o 12 de maio de 1887.

Dirixiu os periódicos *Eco de Córdoba*, *El Progreso*, *El Interior* e as revistas *El Jaspe* e *El Moro Tarfe* e fundou en 1890 *El Debate*; tamén colaborou en *El Nacional*, *La República* e *La Tribuna*. Nos seus libros analizou cuestións históricas e da súa época.

Finou no océano Atlántico o 18 de outubro de 1926 a bordo do vapor *Infanta Isabel de Borbón*, cando regresaba dunha viaxe a España.

Obras
-----

* *América del Sur: altitudes y canalización*, 1908.
* *Apuntes para la historia de la legislación*, 1912.
* *El rey don Pelayo y el Fuero de Sobrarbe*, 1919.
* *El sistema de gobierno dual de Argentina y su origen*, 1921.
* *Canal de navegación interoceánica a través de América del Sur, desde Comodoro Rivadavia (Atlántico) hasta el Golfo de Penas (Pacifico)*, 1924.

Notas
-----

1. ↑  *La Esfera*, 20-10-1923, p. 10-11.
2. ↑  Couceiro Freijomil, A. (1954). "Rodríguez del Busto, Antonio". *Diccionario bio-bibliográfico de escritores* (en castelán) **III**. Santiago de Compostela: Bibliófilos Gallegos. p. 200.
3. ↑  *El Despertar Gallego*, 6-2-1927, p. 2.

Véxase tamén
------------

### Bibliografía

* *Historia de los barrios de Córdoba: sus leyendas, instituciones y gentes*, E. Bischoff, 1992.
* Antonio Rodríguez del Busto

|  |  |
| --- | --- |
| Control de autoridades | 
* Wd: Q5699574
* WorldCat
* VIAF: 19290004
* ISNI: 0000000084323456
* LCCN: no97075948
* NTA: 238248313
* OBP: ID
* OL: OL2394852A
* PTBNP: 112551

 |
O apóstolo, fragmento dun manuscrito asomtavruli

|  |  |
| --- | --- |
|  | Este artigo amosa letras xeorxianas. Sen o soporte axeitado, o texto pode mostrar símbolos sen sentido, coma caixas, marcas e outros. |

A **caligrafía xeorxiana** (xeorxiano: ქართული კალიგრაფია) é unha forma de caligrafía, ou escrita artística da lingua xeorxiana usando os seus tres alfabetos.

Historia
--------

Xeorxia goza dunha rica e longa tradición caligráfica, o cristianismo e a Igrexa Ortodoxa Xeorxiana xogaron un papel fundamental na creación e difusión de manuscritos, converténdoos nun fenómeno cultural e nacional ao rexistraren os monxes os acontecementos históricos xeorxianos.

No interior de Xeorxia o reino de Taoklarjeti foi o centro cultural do país e nel traballaron a maioría dos grandes mestres da arte caligráfica xeorxiana. Fóra de Xeorxia, os monxes xeorxianos tamén crearon manuscritos xeorxianos en varios mosteiros, como o de Bachkovo (Bulgaria), Iviron (Monte Athos), da Cruz e Mar Saba (Xerusalén), Santa Catarina (Sinaí), Antioquía e Constantinopla

En Xeorxia cada ano conmemórase o 14 de abril o Día da Lingua Xeorxiana, entre as actividades máis populares están os concursos de caligrafía, recibindo os gañadores os seus galardóns no Centro Nacional de Manuscritos de Xeorxia.

Galería
-------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Notas
-----

1. ↑  ქართველ მხატვარ-კალიგრაფთა კავშირი
2. ↑  "ქართული კალიგრაფია". Arquivado dende o orixinal o 12 de febreiro de 2012. Consultado o 05 de abril de 2015.
3. ↑  "About Georgian calligraphy". Arquivado dende o orixinal o 14 de maio de 2012. Consultado o 05 de abril de 2015.
4. ↑  "Calligraphy fest in Tbilisi". Arquivado dende o orixinal o 07 de abril de 2014. Consultado o 05 de abril de 2015.

Ligazóns externas
-----------------

* საქართველოს კალიგრაფთა კავშირი (Unión de Calígrafos de Xeorxia) Arquivado 21 de febreiro de 2015 en Wayback Machine.
* კალიგრაფია თუ ფონტი?
* ვის აქვს ყველაზე ლამაზი ხელწერა საქართველოში და როგორ გადახატეს „ვეფხისტყაოსნის" აფორიზმები კონკურსანტებმა
Para outras páxinas con títulos homónimos véxase: Tribuna.

***Tribuna*** foi un semanario editado en Tui entre 1933 e 1936.

Historia e características
--------------------------

Subtitulado *Semanario popular de Tuy*, apareceu o 19 de marzo de 1933. O seu director e propietario era Guillermo Vicente. De tendencia republicana de esquerdas, anticaciquil e anticlerical, apoiou o Estatuto de autonomía. Entre os seus colaboradores figuraron Joaquín Azurmendi Alonso e José Cortés Fernández. Cesou a súa edición en 1936, cando a revista e a imprenta foron incautados.

Véxase tamén
------------

### Bibliografía

* "Tribuna". *Enciclopedia Galega Universal*. Ir Indo. 1999-2002. ISBN 84-7680-288-9.
* Santos Gayoso, Enrique (1990). *Historia de la prensa gallega 1800-1986*. Cuadernos do Seminario de Sargadelos (en castelán) **52**. Sada: Ediciós do Castro. p. 602. ISBN 84-7492-489-8.

### Ligazóns externas

* Lista de publicacións impresas da provincia de Pontevedra

|  |  |
| --- | --- |
| Control de autoridades | 
* Wd: Q12401402
* Galiciana: 2717

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Georges Berger** nado en Sint-Jans-Molenbeek, preto de Bruxelas o 14 de setembro de 1918 e finado en Nürburgring o 23 de agosto de 1967 foi un piloto de competición que participou cun Gordini en dous Grandes Premios do Campionato Mundial de Fórmula 1.

Competiu inicialmente durante os anos 50 nun Fórmula 2 BMW-motor Jicey co cal terminou terceiro no Grand Prix des Frontières en Chimay. En 1953 competiu para o equipo Simca-Gordini e terminou quinto na mesma pista. Participou no mesmo coche (un Gordini Tipo 15 de 1.5 litros e 4 cilindros) no Gran Premio de Bélxica de 1953 pero retirouse logo de soamente tres voltas debido a unha avaría do motor. O ano seguinte correu cun Gordini logrando só unha cuarta posición en Rouen, pero de novo participou nun Gran Premio, o Gran Premio de Francia de 1954 en Reims-Gueux nun Gordini Tipo 16, pero retirouse debido a un problema na válvula de motor. Logo disto desapareceu das carreiras de monoprazas.

Máis adiante na súa carreira compartiu o Ferrari gañador no Tour de Francia Automobilístico de 1960. Morreu cando competía cun Porsche 911 en 1967 no Marathon das 84-horas en Ruta en Nürburgring.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Georges Berger | Gordini Type 15 | Gordini 4 en liña | ARX | 500 | NED | BELRet | FRA | GBR | ALE | SUI | ITA | NC | 0 |
| 1954 | Georges Berger | Gordini Type 16 | Gordini 6 en liña | ARX | 500 | BEL | FRARet | GBR | ALE | SUI | ITA | ESP | NC | 0 |

Notas
-----

1. 1 2  Steve Small. *The Guinness Complete Grand Prix Who's Who*. p. 56. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Georges Berger Modificar a ligazón no Wikidata*** |

### Ligazóns externas

|  |  |
| --- | --- |
| Control de autoridades | 
* Wd: Q172473
* DriverDB: georges-berger
* eWRC: 93974
* RacingReference: Georges\_Berger

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Rob** "**Sloot**" **Slotemaker** nado en Batavia o 13 de xuño de 1929 e finado en Zandvoort o 16 de setembro de 1979 foi un piloto de carreiras holandés.

participou nunha carreira do campionato do mundo de Fórmula 1, o Gran Premio dos Países Baixos de 1962, cun Porsche, pero o seu coche non estivo listo a tempo para a carreira. Foi substituído por Wolfgang Seidel. Na década de 1960, Slotemaker competiu nas 24 Horas de Le Mans e foi piloto e conselleiro para a película *Le Mans* en 1970.

En 1956, estableceu a súa escola de manexo "antiderrapes" en Zandvoort, que aínda funciona hoxe en día.

O 16 de setembro de 1979, no Circuíto Park Zandvoort, Slotemaker morreu cando chocou co seu Chevrolet Camaro durante a carreira de automóbiles de turismo "Trophy of the Dunes". O seu automóbil trompeou sobre unha mancha de aceite e chocou cun coche aparcado á beira da pista. Malia a relativamente pouca forza do accidente, resultou co pescozo roto e morreu ao instante.

Unha sección do circuíto, leva o seu nome na súa memoria.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1962 | Rob Slotemaker | Porsche 718 | Porsche 4 en liña | NEDNPP | MON | BEL | FRA | GBR | ALE | ITA | USA | RSA | – | 0 |

Notas
-----

1. ↑  John Thompson, "The Formula One Record Book", Frewin, 1974, pp. 84–85.
2. ↑  Slotemakers Anti-Skid School Arquivado 28 de xuño de 2012 en Archive.is (Dutch)
3. ↑  The Straits Times, 18 de setembro de 1979, p.26.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rob Slotemaker Modificar a ligazón no Wikidata*** |

### Ligazóns externas

|  |  |
| --- | --- |
| Control de autoridades | 
* Wd: Q1862046
* eWRC: 48202

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Michael John Churchill Campbell-Jones**, nado en Leatherhead (Surrey) o 21 de xaneiro de 1930 e finado en Camden o 24 de marzo de 2020, foi un expiloto de Fórmula 1 de Inglaterra. Participou en dous Grandes Premios do Campionato do Mundo, debutou o 17 de xuño de 1962. Non logrou puntos de campionato. Tamén participou en numerosas carreiras de Fórmula Un fóra do campionato.

Traxectoria
-----------

Logo dun certo éxito en carreiras de coches deportivos en 1958, Campbell-Jones entrou na Fórmula 2 mentres que competía en carreiras menores de Fórmula 1. En 1962 uniuse ao equipo Emeryson pero con pouco éxito. A súa estrea no Campionato do Mundo foi no Gran Premio de Bélxica de 1962, onde a caixa de cambios do Emeryson fallou na práctica. Correu nun Lotus prestado e retirouse por un fallo na caixa de cambios, aínda que clasificouse décimo primeeiro. Con todo, conseguiu algunhas posicións menores en carreiras menores de Fórmula Un ese ano. No Solitude Grand Prix de 1962 (fóra de campionato) tivo un accidente na práctica e resultou gravemente queimado.

En 1963, trasladouse ao equipo Tim Parnell que corría con coches Lola, pero esforzouse outra vez na súa unica participación no Campionato, finalizou 13º no Gran Premio do Reino Unido de 1963. Logo desa tempada, Campbell-Jones desapareceu da escena.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | Pos. | Pts. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1961 | John Campbell-Jones | Cooper T51 | Climax L4 | MON | NED | BEL | FRA | GBR | ALENCG | ITA | USA |  |  | NC | 0 |
| 1962 | Emeryson Cars | Lotus 18 | Climax L4 | NED | MON | BEL11 | FRA | GBR | ALE | ITA | USA | RSA |  | NC | 0 |
| 1963 | Tim Parnell | Lola Mk4 | Climax V8 | MON | BEL | NED | FRA | GBR13 | ALE | ITA | USA | MEX | RSA | NC | 0 |

Notas
-----

1. 1 2 3  Hayhoe, David & Holland, David (2006). Grand Prix Data Book (4th edition). Haynes, Sparkford, UK. ISBN 1-84425-223-X
2. ↑  "Profiles / John Campbell-Jones". ESPN F1. Consultado o 2010-05-16.
3. ↑  "Williams' South Africa snub". ESPN F1. Consultado o 2010-05-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***John Campbell-Jones*** |

|  |  |
| --- | --- |
| Control de autoridades | 
* Wd: Q173644
* DriverDB: john-campbell-jones
* RacingReference: John\_Campbell-Jones

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Philip Fotheringham-Parker** nado o 22 de setembro de 1907 en Beckenham, Kent e finado o 15 de outubro de 1981 en Beckley, East Sussex, foi un piloto de competición de Inglaterra. Participou no Gran Premio do Reino Unido de 1951 pilotando un Maserati 4CL, pero retirouse da carreira logo dun problema cun tubo de aceite, non anotou ningún punto do campionato. Máis tarde ese ano, gañou o Gran Premio de Escocia de 1951, unha carreira menor da Fórmula Un en Winfield con este coche.

Fotheringham-Parker competiu na carreiras das 24 Horas de Le Mans de 1953, compartindo un Allard co propio Sidney Allard, pero o equipo retirouse logo de disputar apenas catro voltas. Tamén tomou parte no Rally de Montecarlo de 1954 cun Ford Zephyr.

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1951 | P. Fotheringham-Parker | Maserati 4CL | Maserati L4s | SUI | 500 | BEL | FRA | GBRRet | ALE | ITA | ESP | NC | 0 |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Philip Fotheringham-Parker*** |

### Ligazóns externas

|  |  |
| --- | --- |
| Control de autoridades | 
* Wd: Q172449
* DriverDB: philip-fotheringham-parker
* RacingReference: Philip\_Fotheringham-Parker

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Eddie Keizan** nado en Xohanesburgo o 12 de setembro de 1944 e finado na mesma cidade o 21 de maio de 2016, foi un piloto de carreiras surafricano. Correu en tres Grandes Premios do Campionato Mundial de Fórmula 1 durante a década de 1970, debutando o 3 de marzo de 1973. Non anotou puntos no campionato.

Traxectoria
-----------

Logo de triunfar en Suráfrica pilotando salóns e autos deportivos, Keizan pasou a Fórmula 5000 onde gañou o campionato nacional. Tamén participou nos campionatos surafricanos de Fórmula 1, incluídos os tres Grandes Premios Surafricanos validos parao campionato do mundo, dúas veces cun Tyrrell propiedade de Alex Blignaut, este automóbil fora usado previamente por Jackie Stewart. No terceiro dos seus tres intentos, Keizan pilotou un Lotus 72, presentado polo equipo local Team Gunston.

Logo da Fórmula Un, Keizan competiu en turismos e tamén se concentrou nos seus intereses comerciais, incluída unha exitosa compañía de pinas de aliaxe, TSW Alloy Wheels oficialmente coñecida como Tiger Sports Wheels.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1973 | Blignaut-Lucky Strike | Tyrrell 004 | Cosworth V8 | ARX | BRA | RSANC | ESP | BEL | MON | SWE | FRA | GBR | NED | ALE | AUT | ITA | CAN | USA | NC | 0 |
| 1974 | Blignaut-Embassy | Tyrrell 004 | Cosworth V8 | ARX | BRA | RSA14 | ESP | BEL | MON | SWE | NED | FRA | GBR | ALE | AUT | ITA | CAN | USA | NC | 0 |
| 1975 | Team Gunston | Lotus 72 | Cosworth V8 | ARX | BRA | RSA13 | ESP | MON | BEL | SWE | NED | FRA | GBR | ALE | AUT | ITA | USA |  | NC | 0 |

Notas
-----

1. ↑  "Eddie Keizan". *OldRacingCars.com*. Consultado o 23 de maio de 2016.
2. ↑  "Roy Hesketh Circuit". *Roy Hesketh Circuit*. Arquivado dende o orixinal o 05 de maio de 2018. Consultado o 03 de febreiro de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eddie Keizan*** |

### Ligazóns externas

* Profile at grandprix.com

|  |  |
| --- | --- |
| Control de autoridades | 
* Wd: Q172327
* DriverDB: eddie-keizan
* RacingReference: Eddie\_Keizan

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**John Malcolm Taylor** nado o 23 de marzo de 1933 e finado o 8 de setembro de 1966 foi un piloto de carreiras de Inglaterra. Participou en cinco Grandes Premios do Campionato Mundial de Fórmula 1 e tamén participou en varias carreiras for do campionato de Fórmula Un. O seu debut na Fórmula Un foi o 11 de xullo de 1964 no Gran Premio do Reino Unido de 1964 en Brands Hatch pilotando un Cooper - Ford T73 dun litro e 4 cilindros, terminou 14º, 24 voltas para abaixo, despois dun pit-stop prolongado debido a un problema na caixa de cambios. Taylor non competiu no Campionato do Mundo de Fórmula Un, en 1965, pero continuou a pilotar en carreiras fora do campionato. Regresou ás carreiras de Gran Premio en 1966 pilotando un Brabham–BRM de dous litros para o privado David Bridges. A súa primeira carreira na tempada foi o Gran Premio de Francia de 1966 en Reims onde logrou o seu único punto de campionato. Seguiron dos oitavos lugares no Gran Premio do Reino Unido de 1966 en Brands Hatch e no Gran Premio dos Países Baixos de 1966 en Zandvoort.

Taylor morreu despois dun accidente no Gran Premio de Alemaña de 1966, cando o Brabham chocou co Matra de Jacky Ickx na primeira volta da carreira. Saíu dos restos gravemente queimado e morreu das súas feridas catro semanas despois.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1964 | Bob Gerard Racing | Cooper T73 | Ford S4 | MON | NED | BEL | FRA | GBR14 | ALE | AUT | ITA | USA | MEX | NC | 0 |
| 1966 | David Bridges | Brabham BT11 | BRM V8 | MON | BEL | FRA6 | GBR8 | NED8 | ALERet | ITA | USA | MEX |  | 20º | 1 |

Notas
-----

1. 1 2 3 4 5  Steve Small. *The Guinness Complete Grand Prix Who's Who*. pp. 378–379. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***John Taylor Modificar a ligazón no Wikidata*** |

### Ligazóns externas

* John Taylor career summary at DriverDB.com
* John Taylor driver statistics at Racing-Reference

|  |  |
| --- | --- |
| Control de autoridades | 
* Wd: Q171774
* DriverDB: john-taylor
* RacingReference: John\_Taylor

 |
**Solange Andrea Pereira da Ponte**, nada o 12 de decembro de 1989 en Valença, é unha exatleta galega, especialista en carreiras de medio fondo. Foi 14 veces campioa de España en distintas probas, destacando especialmente na distancia da milla, da que foi oito veces campioa nacional.

Traxectoria
-----------

Criouse na illa de Fuerteventura e sendo aínda unha nena trasladouse a Cangas. É licenciada en Actividade Física e Deporte.

Iniciouse no atletismo nas Illas Canarias, onde competía co club Playas de Jandía. Ao trasladarse a Galicia competiu entre outros co Club Atletismo Bikila. Máis tarde competiu co Valencia Terra i Mar, dentro do Campionato de Europa por equipos. Correu tanto probas de pista como de campo a través, se ben a súa especialidade eran as probas de medio fondo, dende o 800 m. á milla, pasando polo 1500 m.

Dominou de xeito case absoluto o panorama español na distancia da milla, obtendo o título de campioa de España oito veces, sete delas de xeito consecutivo entre 2012 e 2018, e unha oitava vez en 2022. En 2014 chegou á final dos 1500 m no campionato de España, onde foi segunda. En 2015 proclamouse campioa de España de 1500 m, en inverno en pista cuberta e en verán ao aire libre. Repetiu o título ao aire libre ao ano seguinte e en 2017 gañou de novo ambos certames. En 2022 proclamouse tamén campioa de España dos 3000 metros, no campionato de pista cuberta disputado en Ourense.

A nivel internacional, en 2016 acadou a final da proba dos 1500 m do Campionato de Europa de Atletismo. Ao ano seguinte participou no Campionato do Mundo de Atletismo celebrado en Londres e no Campionato do Mundo de Campo a Través en Kampala, obtendo o oitavo posto na cidade africana na proba de 4x2 km de remudas mixtas. En 2018 quedou ás portas das medallas nos Xogos Mediterráneos, ao acadar o cuarto posto na proba de 1500. Ese mesmo ano, na cidade neerlandesa de Tilburg, proclamouse campioa de Europa de campo a través co equipo español de remudas mixtas de 4x1,5 km, xunto aos seus compañeiros Víctor Ruiz, Saúl Ordóñez e Esther Guerrero.

Notas
-----

1. ↑  "Solange Pereira y Pablo Sánchez, campeones de España de milla en ruta en Breña Baja" (en castelán). 10 de abril de 2022. Consultado o 10 de abril de 2023.
2. ↑  "Solange Pereira anuncia su retirada del atletismo" (en castelán). 9 de abril de 2023. Consultado o 10 de abril de 2023.
3. ↑  "Adel Mechaal se exhibe con un kilómetro final en 2:24 y Solange Pereira se resarce en los 3.000m" (en castelán). 26 de febreiro de 2023. Consultado o 10 de abril de 2023.
4. ↑  "Solange Pereira, Campiona d’Europa amb Espanya" (en catalán). 11 de decembro de 2018. Consultado o 10 de abril de 2023.

Véxase tamén
------------

### Ligazóns externas

* Perfil da atleta na web da IAAF.
* Conta de Twitter da atleta

|  |  |
| --- | --- |
| Control de autoridades | 
* Wd: Q34849374
* IAAF: 14260792

 |
***El Mendo*** foi un xornal editado en Betanzos entre 1890 e 1891.

Traxectoria
-----------

Subtitulado *Diario de la Tarde*, apareceu en maio de 1890, fundado pola antiga redacción de *El Valdoncel*. O director e propietario era Adolfo Vázquez Gómez e o administrador Julio Romay Rodríguez. Os redactores eran José Alguero Penedo, Juan Gómez Navaza e Ramón Sanjurjo Ossorio. En novembro de 1890 fusionouse con *El Valdoncel*, e a nova publicación conservou o título de *El Mendo* coa dirección de Adolfo Vázquez Gómez. Cesou a súa publicación co número 489, correspondente ao 29 de decembro de 1891.

Notas
-----

1. ↑  *A Monteira*, 24-5-1890, p. 3, da conta da recepción do "novo periódico de Betanzos *El Mundo*".
2. ↑  *El Regional*, 24-11-1890, p. 1.

Véxase tamén
------------

### Bibliografía

* "Mendo, El". *Enciclopedia Galega Universal*. Ir Indo. 1999-2002. ISBN 84-7680-288-9.

### Outros artigos

* Lista de publicacións impresas da provincia da Coruña

### Ligazóns externas

* *El Mendo* na Hemeroteca de Betanzos Arquivado 26 de maio de 2012 en Wayback Machine.
Tapa de rexistro da SEPES no polígono industrial de Bergondo.
A **Sociedad Estatal de Promoción de Suelo** (**SEPES**) é unha entidade pública empresarial dependente do Ministerio de Fomento, cuxo fin último é a xestión pública do solo en todos os seus aspectos, incluíndo solo industrial, residencial, terciario e loxístico.

Nalgúns casos a actividade desta entidade reflíctese en forma de Sociedades Mercantís, Consorcios Urbanísticos e Xuntas de Compensación, nas que participan tamén Comunidades Autónomas, Concellos, outros Organismos Públicos e mesmo a iniciativa privada.

O seu ámbito de actuación é moi amplo participando tanto en intervencións urbanas de gran calado, actuacións residenciais e parques empresariais.

Evolución histórica
-------------------

SEPES é herdeira directa de dous organismos públicos que alcanzaron un gran prestixio no ámbito urbanístico da Administración do Estado:

* Gerencia de Urbanización
* Instituto Nacional de Urbanización (INUR)

A Gerencia de Urbanización creouse en 1959 co obxectivo de preparar solo urbanizado. Actuou até 1972, ano en que pasou a se denominar Instituto Nacional de Urbanización, desenvolvendo unha importante actividade urbanizadora de solo residencial e industrial até 1981.

En 1981 extinguiuse o INUR, adscribíndose á recentemente creada Sociedad Estatal de Promoción e Equipamento de Suelo (SEPES) boa parte do seu persoal e a totalidade das súas actuacións urbanísticas industriais e transferíndose as súas actuacións residenciais ás Comunidades Autónomas.

Ámbito de Actuación
-------------------

Por medio do Real Decreto 1525/99 de 1 de outubro, SEPES, Entidade Pública Empresarial de Suelo abriuse outra etapa para esta Entidade Pública na que se marcan novos obxectivos e se amplía o ámbito de actuación a solo terciario e de servizos.

### Polígonos industriais desenvolvidos na comunidade galega

* Polígono industrial A Grela - Bens (1963)
* Polígono industrial do Tambre (1975)
* Polígono industrial da Gándara (1982)
* Polígono industrial das Gándaras (19??)
* Polígono industrial de Bergondo (1990)
* Polígono industrial Río do Pozo (1993)
* Polígono industrial do Ceao (19??)
* Polígono industrial do Espírito Santo (1996)
* Polígono industrial Vilar do Colo (2000)
* Polígono industrial dos Capelos (2002)
* Polígono industrial da Tomada
* Polígono industrial Curtis-Teixeiro
* Parque empresarial de Ribadeo
* Polígono industrial do Morelle

O SEPES tamén ten unha participación maioritaria en Suelo Empresarial del Atlántico, entidade que se dedica á promoción de solo empresarial en Galiza.

Notas
-----

1. ↑  SEPES (2013-10-22). "¿Que es SEPES?". *www.sepes.es* (en castelán). Arquivado dende o orixinal o 28 de decembro de 2019. Consultado o 2019-12-28.
2. ↑  "PLAN SECTORIAL DE ORDENACIÓN DE ÁREAS EMPRESARIAIS NA COMUNIDADE AUTÓNOMA DE GALICIA" (PDF). *Insitituo Galego de Vivenda e Solo*. Arquivado dende o orixinal (PDF) o 04-10-2017. Consultado o 04-05-2017.
Para outras páxinas con títulos homónimos véxase: Alento.

***Alento*** foi unha revista de contido totalmente redactado en lingua galega, editada en Santiago de Compostela de 1934 a 1935.

Historia e características
--------------------------

Subtitulada *Boletín de Estudos Polítecos*, apareceu en setembro de 1934 cos seus dous primeiros números correspondentes a xullo e agosto editados nun só caderno. Dirixida por Álvaro das Casas, foi defensora das ideas nacionalistas. Entre os seus colaboradores figuraron Vicente Risco, Xohán Brañas, Paulino Pedret, Francisco Fernández del Riego, Luís Seoane, Ramón Villar Ponte, Aquilino Iglesia Alvariño, Augusto María Casas e Luís Manteiga. Publicou artigos sobre arte galega, teoría literaria, ensaio e sobre o concepto do nacionalismo. Cesou a súa publicación en xuño de 1935, ao recoller nun só número os boletíns 10, 11 e 12.

Notas
-----

1. ↑  *El Pueblo Gallego*, 19-9-1934, p. 4.

Véxase tamén
------------

### Bibliografía

* "Alento". *Enciclopedia Galega Universal*. Ir Indo. 1999-2002. ISBN 84-7680-288-9.
* Lorenzana, Salvador (2005). "Alento". *Gran Enciclopedia Galega Silverio Cañada* (DVD). El Progreso. ISBN 84-87804-88-8.
* Molina, César Antonio (1989). *Prensa literaria en Galicia (1920-1960)*. Vigo: Edicións Xerais de Galicia. ISBN 84-7507-430-8.
* Vilavedra, Dolores, ed. (1997). *Diccionario da literatura galega. Publicacións Periódicas* **II**. Vigo: Galaxia. p. 37-38. ISBN 84-8288-137-X.

### Ligazóns externas

* *Alento* na hemeroteca virtual da Real Academia Galega.

|  |  |
| --- | --- |
| Control de autoridades | 
* Wd: Q20533103
* Galiciana: 577291

 |
Para outras páxinas con títulos homónimos véxase: Arroz (homónimos).

Arroz fritido con diferentes ingredientes.
Prato con arroz fritido na cociña xaponesa (ファイルの概要).
O **arroz fritido** (en chinés simplificado: 炒飯 ; en chinés tradicional: 炒饭 ; en pinyin: *chǎofàn* ) é un prato moi popular da cociña chinesa. Orixinario dun prato caseiro procedente do Xapón, suponse que procede do ano 4000 a. C. elaborado a partir dunha receita que incluía o arroz como ingrediente principal. Nos banquetes chineses sérvese coma o penúltimo prato.

Adóitase coñecer tamén co nome de **"arroz fritido tres delicias"**, especialmente nos restaurantes chineses de Galicia, e nos preparados conxelados do prato.

Características
---------------

Existen ducias de variedades de arroz fritido, cada un coa súa propia listaxe específica de ingredientes. En Asia as variedades máis famosas inclúen o *yangchow* e arroz fritido de Fukien. 

Nos restaurantes do oeste da China, que fornecían a clientela estranxeira, foron inventando as súas propias variedades de arroz fritido, incluíndo o arroz fritido con ovo, o arroz fritido (picante) de Singapur (que curiosamente non está realmente dispoñíbel en Singapur) e o "arroz fritido especial" que se atopa en todas partes.

### Ingredientes

Os ingredientes empregados na elaboración do arroz fritido varían enormemente. Adoitan incluír ingredientes tales como cenoiras, xermolos de soia, apio, ervellas, e outros ingredientes cárnicos como polo, porco, gambas, spam ou tofu. A miúdo inclúense cebolas e allo ben picados, este engadido dá complexidade e textura.

### Preparación e adubo

Adóitase cociñar nun *wok* e inclúe aceite vexetal ou graxa animal para evitar que se apegañe, así como proporcionar sabor. Os cachiños de ovo engádense para dar cor en moitos pratos. A pementa ou os mollos picantes que proporcionan un lixeiro toque picante a este prato, ás veces se ofrecen nun prato pequeno separado do arroz. Moitos cociñeiros aduban o arroz fritido con pementa negra. O mollo de soia dá ao arroz fritido a súa cor morena e o sabor salgado.

### Presentación

O arroz fritido sérvese coma compañamento a outro prato ou, alternativamente se pode considerar un prato en si mesmo.

É moi popular adobiarlo con chalotas fritidas, algunhas poliñas de pirixel, cenoiras relada con formas intricadas ou algún pemento en rebandas por riba do arroz.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Arroz fritido Modificar a ligazón no Wikidata*** |

|  |  |
| --- | --- |
|  | Vexa a entrada do Galizionario acerca de  ***arroz tres delicias*** |

|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

### Outros artigos

* Arroz con chícharos (prato)

### Ligazóns externas

* Receita: Como facer arroz fritido (en castelán)

|  |  |
| --- | --- |
| Control de autoridades | 
* Wd: Q1076874
* LCCN: sh2018003201

 |